подобрения по отношение на безопасността. Системата за управление на безопасността изглежда добре разработена, а напоследък и докладването на инцидентите и произшествията започна да се подобрява, въпреки че ефективното му прилагане и идентифицирането на опасностите имат нужда от още подобряване. От заседанието стана ясно, че предизвикателствата пред Lion Air и Batik Air са бързият растеж и относителната неопитност на полетните екипажи.
 (32)
 Индонезийската DGCA беше поканена за изслушване пред Комитета за авиационна безопасност на 25 ноември 2015 г. Индонезийската DGCA отново повдигна въпросите, представени по време на техническата среща на 29 октомври 2015 г., в това число постоянната програма за наблюдение и системата за управление на констатираните проблеми. Показани бяха резултатите от дейностите по надзора на четиримата индонезийски въздушни превозвачи, които понастоящем са изключени от общата забрана на индонезийски въздушни превозвачи, както и на тримата въздушни превозвачи, които присъстваха на изслушването. Индонезийската DGCA представи също и развитието в системата за управление на риска за безопасността и прикани Комисията да осъществи проверка на място. Подобна мисия ще предостави възможност за преглед на напредъка и за определяне на равнището на действителното прилагане на международните стандарти за безопасност от страна на органа и на въздушните превозвачи.
 (33)
 Въздушните превозвачи Citilink, Lion Air и Batik Air представиха развитието и прилагането на системите си за управление на безопасността — информация, до голяма степен подобна на представената на техническо заседание на 29 октомври.
 (34)
 В писмо от 22 октомври 2015 г. индонезийската DGCA уведоми Комисията, че от последната актуализация са били сертифицирани два нови въздушни превозвача, и по-конкретно: на Alda Trans Papua е издаден САО No 135-054, а на Weststar Aviation Indonesia — САО No 135-059. Индонезийската DGCA не представи обаче доказателства, че надзорът върху безопасността на тези въздушни превозвачи е гарантиран в съответствие с международните стандарти за безопасност. В същото писмо индонезийската DGCA уведоми Комисията, че са отнети САО на въздушните превозвачи Pacific Royale Airways (САО 121-045), Air Maleo (САО 121-041, само вътрешни товарни превози), Manunggal Air Service (САО 121-020), Nusantara Buana Air (САО 135-041), Survai Udara Penas (Persero, САО 135-006) и Asconusa Air Transport (САО 135-022).
 (35)
 Въпреки че след одита от ИКАО от май 2014 г. и дори след техническата среща през октомври може да се отбележи напредък, проверката на подобренията е предпоставка за придобиване на необходимата увереност по отношение на безопасността, която е необходима, за да се обмисли по-нататъшното либерализиране на оперативната забрана за индонезийски въздушни превозвачи. Поради това през 2016 г. трябва да се организира посещение на ЕС за оценка на място с цел да се събере необходимата информация. Към настоящия момент обаче няма достатъчно доказателства в подкрепа на решение по отношение на допълнителни облекчения на оперативната забрана на въздушни превозвачи от Индонезия, включително по отношение на Citilink, Lion Air и Batik Air.
 (36)
 Поради това, и в съответствие с общите критерии, определени в приложението към Регламент (ЕО) No 2111/2005, бе преценено, че списъкът на Общността на въздушните превозвачи, които са предмет на оперативна забрана в границите на Съюза, следва да се измени така, че Alda Trans Papua и Weststar Aviation да